ΚΑΝΟΝΙΣΜΟΣ (ΕΟΚ) αριθ. 875/92 ΤΗΣ ΕΠΙΤΡΟΠΗΣ της 7ης Απριλίου 1992 που καθορίζει για τα κράτη μέλη την απώλεια εισοδήματος, καθώς και το ποσό της πριμοδότησης που καταβάλλεται ανά προβατίνα και ανά αίγα για την περίοδο εμπορίας 1990

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3013/89 του Συμβουλίου της 25ης Σεπτεμβρίου 1989 περί κοινής οργανώσεως αγοράς στον τομέα του προβείου και αιγείου κρέατος (1),όπως τροποποιήθηκε τελευταία από τον κανονισμό (ΕΟΚ) αριθ. 1741/91 (2), και ιδίως το άρθρο 5 παράγραφος 6,

Εκτιμώντας:

ότι το άρθρο 5 παράγραφοι 1 και 5 του κανονισμού (ΕΟΚ) αριθ. 3013/89 προβλέπει τη χορήγηση πριμοδότησης προκειμένου να αντισταθμιστεί η ενδεχόμενη απώλεια εισοδήματος των παραγωγών προβείου κρέατος και, σε ορισμένες περιοχές, των παραγωγών αιγείου κρέατος- ότι οι περιοχές αυτές καθορίζονται στο παράρτημα Ι του κανονισμού (ΕΟΚ) αριθ. 3013/89 και στο άρθρο 1 του κανονισμού (ΕΟΚ) αριθ. 1065/86 της Επιτροπής της 11ης Απριλίου 1986 που καθορίζει τις ορεινές ζώνες στις οποίες μπορεί να χορηγηθεί η πριμοδότηση (3), όπως τροποποιήθηκε τελευταία από τον κανονισμό (ΕΟΚ) αριθ. 3519/86 (4)- ότι το άρθρο 5 παράγραφος 8 του κανονισμού (ΕΟΚ) αριθ. 3013/89 προβλέπει τη δυνατότητα χορήγησης πριμοδότησης σε εκτροφείς προβατίνων ορισμένων ορεινών φυλών διαφορετικών από τις επιλέξιμες προβατίνες σε ορισμένες περιοχές- ότι οι προβατίνες αυτές και οι περιοχές αυτές καθορίζονται στο παράρτημα του κανονισμού (ΕΟΚ) αριθ. 872/84 του Συμβουλίου της 31ης Μαρτίου 1984 για τη θέσπιση γενικών κανόνων σχετικά με τη χορήγηση πριμοδότησης υπέρ των παραγωγών βοείου κρέατος (5), όπως τροποποιήθηκε τελευταία από τον κανονισμό (ΕΟΚ) αριθ. 1970/87 (6)-

ότι, σε εφαρμογή του άρθρου 5 παράγραφος 6 του κανονισμού (ΕΟΚ) αριθ. 3013/89, τα κράτη μέλη, με τον κανονισμό (ΕΟΚ) αριθ. 2099/97 (7), εξουσιοδοτούνται να καταβάλουν μια πρώτη προκαταβολή και, με τον κανονισμό (ΕΟΚ) αριθ. 3287/91 (8), μια δεύτερη προκαταβολή στους παραγωγούς προβείου και αιγείου κρέατος- ότι έχει επιτραπεί στα κράτη μέλη, με τον κανονισμό (ΕΟΚ) αριθ. 2099/91, να πληρώνουν το σύνολο της ειδικής ενισχύσεως για την αιγο-προβατοτροφία σε ορισμένες μειονεκτικές ζώνες της Κοινότητας που καθορίστηκαν με τον κανονισμό (ΕΟΚ) αριθ. 1323/90 του Συμβουλίου (9), όπως τροποποιήθηκε από τον κανονισμό (ΕΟΚ) αριθ. 1743/91 (10)- ότι οι προκαταβολές αυτές κατεβλήθησαν κατά την περίοδο εμπορίας 1991 σε ορισμένα κράτη μέλη- ότι, επομένως, πρέπει να προσδιορισθεί το υπόλοιπο που θα καταβληθεί στους παραγωγούς αυτών των κρατών μελών-

ότι, σύμφωνα με το άρθρο 23 παράγραφος 4 του κανονισμού (ΕΟΚ) αριθ. 3013/89, η πριμοδότηση ανά προβατίνα και ανά περιοχή, για τους παραγωγούς βαρέων αμνών για την περίοδο εμπορίας 1991, λαμβάνεται πολλαπλασιάζοντας την απώλεια εισοδήματος που αναφέρεται στην παράγραφο 4 επί ένα συντελεστή που εκφράζει, για κάθε περιοχή τη μέση ετήσια κανονική παραγωγή σε κρέας βαρέων αμνών ανά προβατίνα που παράγει τους αμνούς αυτούς εκφρασμένη ανά 100 χιλιόγραμμα βάρους σφαγίου- ότι η πριμοδότηση που πληρώνεται ανά προβατίνα για τους παραγωγούς ελαφρών αμνών, καθώς και εκείνη που πληρώνεται ανά αίγα και ανά θηλυκό ορεινής φυλής αντιπροσωπεύει το 70 % εκείνης που πληρώνεται ανά προβατίνα για τους παραγωγούς βαρέων αμνών- ότι για την περιοχή 1, η απώλεια του εισοδήματος πρέπει να μειωθεί κατά το μέσο σταθμισμένο όρο των μεταβλητών πριμοδοτήσεων που πραγματικά χορηγούνται και εκείνων που προβλέπονται για το υπόλοιπο της περιόδου 1991, αυτός δε ο μέσος όρος λαμβάνεται σύμφωνα με τις διατάξεις της παραγράφου 4 του άρθρου 24 του ιδίου κανονισμού-

ότι σύμφωνα με το άρθρο 3 του κανονισμού (ΕΟΚ) αριθ. 3493/90 του Συμβουλίου της 27ης Νοεμβρίου 1990 για τον καθορισμό των γενικών κανόνων σχετικά με τη χορήγηση της πριμοδότησης στους παραγωγούς προβείου και αιγείου κρέατος (11), όπως τροποποιήθηκε από τον κανονισμό (ΕΟΚ) αριθ. 3797/91 (12), όταν το ποσό της πριμοδότησης δεν υπερβαίνει ορισμένο ύψος, η πριμοδότηση δεν καταβάλλεται και το ποσό αυτό προστίθεται σε εκείνο της πριμοδοτήσεως που πληρωθεί ανά προβατίνα για την επόμενη περίοδο- ότι η κατάσταση αυτή εμφανίζεται όσον αφορά την ελληνική αυτόνομη πριμοδότηση που αντιστοιχεί για την περίοδο 1990 και θα πρέπει συνεπώς να προστεθεί το ποσό της πριμοδοτήσεως του 1990 σε εκείνο της πριμοδοτήσεως που θα πληρωθεί το 1991-

ότι, σύμφωνα με το άρθρο 24 παράγραφος 8 του κανονισμού (ΕΟΚ) αριθ. 3013/89, οι απώλειες του εισοδήματος της Μεγάλης Βρετανίας, αφενός, (επίπτωση της μη μειωμένης μεταβλητής πριμοδοτήσεως) και της περιοχής Ιρλανδίας-Βόρειας Ιρλανδίας, αφετέρου, καθώς και οι συντελεστές που εκφράζουν τη μέση ετήσια παραγωγή κρέατος αρνιού ανά προβατίνα, έχουν προοδευτικά συγχωνευτεί σε ενιαία απώλεια εισοδήματος και σε ενιαίους συντελεστές ανάλογα με την πραγματική κατάργηση της μεταβλητής πριμοδοτήσεως στη σφαγή κατά τη διάρκεια κάθε περιόδου-

ότι, σύμφωνα με το άρθρο 23 παράγραφος 5 του κανονισμού (ΕΟΚ) αριθ. 3013/89, για την περίοδο εμπορίας 1991 επιτρέπεται στην Ελλάδα να εφαρμόσει το καθεστώς που προβλέπεται στο άρθρο 22 παράγραφος 6 του ιδίου κανονισμού-

ότι, σε εφαρμογή του άρθρου 8 του κανονισμού (ΕΟΚ) αριθ. 3013/89, το ποσοό της πριμοδότησης πρέπει να μειωθεί κατά την επίπτωση επί της βασικής τιμής του συντελεστή που προβλέπεται στην παράγραφο 2 της διάταξης αυτής- ότι ο συντελεστής αυτός καθορίστηκε προσωρινά από τον κανονισμό (ΕΟΚ) αριθ. 3546/90 της Επιτροπής (13) για την εφαρμογή του καθεστώτος του περιορισμού της εγγυήσεως στον τομέα του προβείου και αιγείου κρέατος για την περίοδο εμπορίας 1991- ότι ο συντελεστής αυτός, διορθώθηκε στη συνέχεια με τον κανονισμό (ΕΟΚ) αριθ. 852/92 της Επιτροπής (14)-

ότι η Επιτροπή Διαχείρισης Προβάτων και Αιγών δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Διαπιστώνεται διαφορά μεταξύ της τιμής βάσης μειωμένης κατά την επίπτωση του συντελεστή που προβλέπεται στο άρθρο 8 παράγραφος 2 του κανονισμού (ΕΟΚ) αριθ. 3013/89 και της τιμής αγοράς για την περίοδο εμπορίας 1991 για τις ακόλουθες περιοχές:

(σε Ecu/100 kg)

Περιφέρεια Διαφορά 1. 215,405 2. 111,984 - Ιρλανδία/Βόρεια Ιρλανδία 173,382 - Ελλάδα 13,702

Άρθρο 2

Ο συντελεστής που αναφέρεται στο άρθρο 22 παράγραφος 5 του κανονισμού (ΕΟΚ) αριθ. 3013/89 ορίζεται ως εξής:

(σε kg)

Περιφέρεια 1. 16,0 2. 16,0 - Ιρλανδία/Βόρεια Ιρλανδία 16,05 - Ελλάδα 10,0

Άρθρο 3

1. Το ποσό της πριμοδότησης που καταβάλλεται ανά προβατίνα και και ανά περιοχή, για την περίοδο 1991, είναι το ακόλουθο:

(σε Ecu)

Περιφέρειεα Ποσό της πριμοδότησης που καταβάλλεται ανά προβατίνα Παραγωγοί βαρέων αμνών Παραγωγοί ελαφρών αμνών 1. 16,558 11,590 2. - Ιρλανδία/Βόρεια Ιρλανδία 25,821 18,075 - Υπόλοιπο της περιοχής 2 20,418 14,293 - Ελλάδα [άρθρο 23 παράγραφος 5 του κανονισμού (ΕΟΚ) αριθ. 3013/89] 20,418 - Ελλάδα (άλλες προβατίνες) 2,08 1,669

2. Το ποσό της πριμοδότησης που καταβάλλεται ανά αίγα και ανά περιοχή στις ζώνες που αναφέρονται στο παράρτημα Ι του κανονισμού (ΕΟΚ) αριθ. 3013/89 και στο άρθρο 1 του κανονισμού (ΕΟΚ) αριθ. 1065/86, για την περίοδο εμπορίας 1991, είναι το ακόλουθο:

(σε Ecu)

Περιφέρεια Ποσό της πριμοδότησης που καταβάλλεται ανά αίγα 2. Υπόλοιπο της περιοχής 2 14,293 - Ελλάδα: [άρθρο 23 παράγραφος 5 του κανονισμού (ΕΟΚ) αριθ. 3013/89] 16,334 - Ελλάδα (άλλες αίγες) 1,527

3. Το ποσό της πριμοδότησης που καταβάλλεται ανά προβατίνα, εκτός από τις επιλέξιμες προβατίνες, και ανά περιφέρεια εντός των ζωνών που αναφέρονται στο παράρτημα του κανονισμού (ΕΟΚ) αριθ. 872/84 είναι το ακόλουθο:

(σε Ecu)

Περιφέρεια 1. 11,59

Άρθρο 4

Κατ' εφαρμογή του άρθρου 5 παράγραφος 6 του κανονισμού (ΕΟΚ) αριθ. 3013/89, το υπόλοιπο που πρέπει να καταβληθεί στους παραγωγούς πρόβειου και αιγείου κρέατος που είναι εγκατεστημένοι στις παρακάτω περιφέρειες και κράτη μέλη είναι το ακόλουθο:

(σε Ecu)

Περιφέρεια Υπόλοιπο της πριμοδοτήσεως ανά: α) προβατίνα β) αίγα γ) θηλυκή προβατίνα εκτός από εκείνη που μπορεί να δικαούται της πριμο- δοτήσεως Παραγωγοί βαρέων αμνών Παραγωγοί ελαφρών αμνών 1. 7,165 5,015 - 5,015 2. - Ιρλανδία 10,3 - - - - Βόρεια Ιρλανδία 10,302 7,211 - - - Γαλλία 7,986 5,591 5,591 - - Γερμανία 14,191 9,935 - - - Ισπανία 7,986 5,591 5,591 - - Πορτογαλία 7,987 5,591 5,591 - - Υπόλοιπο της περιοχής 2 20,418 14,293 14,293 - - Ελλάδα [άρθρο 23 παράγραφος 5 του κανονισμού (ΕΟΚ) αριθ. 3013/89] 20,418 - 16,334 - - Ελλάδα (άλλες προβατίνες) 2,08 1,669 - - - Ελλάδα (άλλες αίγες) - - 1,527 -

Άρθρο 5

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 7 Απριλίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 289 της 7. 10. 1989, σ. 1. (2) ΕΕ αριθ. L 163 της 26. 6. 1991, σ. 41. (3) ΕΕ αριθ. L 97 της 12. 4. 1986, σ. 25. (4) ΕΕ αριθ. L 325 της 20. 11. 1986, σ. 17. (5) ΕΕ αριθ. L 90 της 1. 4. 1984, σ. 40. (6) ΕΕ αριθ. L 184 της 3. 7. 1987, σ. 23. (7) ΕΕ αριθ. L 195 της 18. 7. 1991, σ. 21. (8) ΕΕ αριθ. L 310 της 12. 11. 1991, σ. 12. (9) ΕΕ αριθ. L 132 της 23. 5. 1990, σ. 17. (10) ΕΕ αριθ. L 163 της 26. 6. 1991, σ. 44. (11) ΕΕ αριθ. L 337 της 4. 12. 1990, σ. 7. (12) ΕΕ αριθ. L 357 της 28. 12. 1991, σ. 2. (13) ΕΕ αριθ. L 344 της 8. 12. 1990, σ. 23. (14) ΕΕ αριθ. L 89 της 4. 4. 1992, σ. 10.